Ιερά Μητρόπολις Βρυούλων

Η Ιερά Μητρόπολις Βρυούλων είναι Mητρόπολη του Οικουμενικού Πατριαρχείου Κωνσταντινουπόλεως με έδρα τα Βουρλά της Ερυθραίας της Επαρχίας Σμύρνης.

Από το 2018, Μητροπολίτης είναι ο Παντελεήμων (Σκλάβος).

 Ιστορικά στοιχεία 
Τα Βουρλά υπάγονταν εξ αρχής στην Ιερά Επισκοπή Κλαζομενών της Ιερά Μητροπόλεως Εφέσου, με έδρα το Κορδελιό της Μικράς Ασίας.

Κατά τον 10ο αιώνα, η Ιερά Επισκοπή Κλαζομενών υπήχθη στην Ιερά Μητρόπολη Σμύρνης, η οποία τότε ανυψώθηκε σε Μητρόπολη από Αρχιεπισκοπή. Κατά την ύστερη Βυζαντινή περίοδο η Ιερά Επισκοπή Κλαζομενών προήχθη σε Αρχιεπισκοπή. Μετά την Άλωση της Πόλεως, κατά την Οθωμανική κατάκτηση της πόλης των Βουρλών εξέλιπε και έτσι τα Βουρλά υπήχθησαν στη Ιερά Μητροπόλη Εφέσου.

Με πατριαρχική και συνοδική πράξη το 1922 αποσπάσθηκε από την Μητρόπολη Εφέσου και ανυψώθηκε σε Μητρόπολη με έδρα τα Βουρλά και ο εκάστοτε Μητροπολίτης Βρυούλων είναι υπέρτιμος και έξαρχος Ερυθραίας. Ο πρώτος Μητροπολίτης Βρυούλων Διονύσιος δεν κατόρθωσε να ενθρονισθεί, λόγω των γεγονότων της Μικρασιατικής Καταστροφής. Ο δεύτερος Μητροπολίτης της, πρώτος μετά την Μικρασιατική Καταστροφή, ήταν ο από Ισπανίας και Πορτογαλίας Επιφάνιος, χωρίς να προλάβει να επισκεφθεί ποτέ την Επαρχία του. 

Στις 9 Ιανουαρίου 2018, η Αγία και Ιερά Σύνοδος του Οικουμενικού Πατριαρχείου Κωνσταντινουπόλεως, μετά από πρόταση του Πατριάρχη Βαρθολομαίου, εξέλεξε νέο Μητροπολίτη τον μέχρι τότε εφησυχάζοντα Επίσκοπο Θεουπόλεως Παντελεήμονα (Σκλάβο).

Την Τετάρτη 9 Μαϊου 2018, στον Ιερό Ναό Αγίου Κωνσταντίνου Μενεμένης της Ιεράς Μητροπόλεως Εφέσου, έλαβε χώρα η ενθρόνιση του Μητροπολίτου Βρυούλων Παντελεήμονα, παρουσία του Πατριάρχη Αλεξανδρείας Θεοδώρου. 

Το 2019, η Μητρόπολη απέκτησε Επισκοπείο, εντός του οποίου δημιουργήθηκε Ναϊδριο αφιερωμένο στην Παναγία των Βρυούλων και τους εκ Βρυούλων Νεομαρτύρες Νεκτάριο και Μιχαήλ, με την πρώτη Θεία Λειτουργία να τελείται στις 11 Οκτωβρίου 2019.

Στις 30 Ιανουαρίου 2020, ο Μητροπολίτης Παντελεήμων χειροτόνησε σε Πρεσβύτερο τον Διάκονο Εμμανουήλ Σαρρή, τον πρώτο Ιερέα της Μητροπόλεως. 

Στις 30 Μαρτίου 2025, Κυριακή Δ’ Νηστειών ο Μητροπολίτης Βρυούλων Παντελεήμων, χειροθέτησε τον κ. Κωνσταντίνο Πολυκράτη ( Εκ Περαίας) Αναγνώστη της Ιεράς Μητροπόλεως Βρυούλων. Πρώτη χειροθεσία Αναγνώστου στα Βουρλά μετά το 1922.  Ο 

Στις 9 Φεβρουαρίου 2020, πραγματοποιήθηκε επίσκεψη του Οικουμενικού Πατριάρχη Βαρθολομαίου στο Επισκοπείο της Ιεράς Μητροπόλεως. 

Την Κυριακή 15 Αυγούστου 2021, έγινε η επίσημη υποδοχή του μόνου πιστού αντιγράφου της Εικόνας της Υπεραγίας Θεοτόκου της Βουρλιώτισσας του Ιερού Ναού Παναγίας των Βρυούλων, που καταστράφηκε το 1922.

 Επισκοπικός κατάλογος 
+  Όνομα  Έτη  Σχόλια Διονύσιος (Μηνάς)  6 Μαρτίου 1922 – 25 Οκτωβρίου 1922  δεν ενθρονίστηκε, κατόπιν Μηθύμνης Επιφάνιος (Περγιάλας)  30 Απριλίου 2007 – 9 Μαΐου 2011 †  από Ισπανίας και Πορτογαλίας Παντελεήμων (Σκλάβος)  9 Ιανουαρίου 2018 – σήμερα  από Θεουπόλεως

 Ναοί 
Σήμερα, λειτουργεί μόνο ένα Ναϊδριο αφιερωμένο στην Παναγία των Βρυούλων και τους εκ Βρυούλων Νεομαρτύρες Νεκτάριο και Μιχαήλ, στο ισόγειο του Επισκοπείου της Ιεράς Μητροπόλεως, στη Σκάλα Βουρλών.

 Ιστορική δικαιοδοσία 
Η Μητρόπολη Βρυούλων, κατά την ίδρυσή της περιελάμβανε τους κατωτέρω οικισμούς:

 Βουρλά (Urla)
 Γκιούλ Μπαχτσέ (Gülbahçe)
 Άνω Δεμιρτζιλή (Demircili)
 Κάτω Δεμιρτζιλή (Demircili)
 Γιαγτζιλάρ (Yağcılar)
 Σκάλα Βριούλων-Κλαζομεναί (Urla Iskelesi)
 Κόλιτζας
 Ορτάτζας
 Μεντέσι (Menteş)
 Νήσος Ιατρού (Yassıca ada) από τη σημερινή Επαρχία Βριούλων του Νομού Σμύρνης
 Σεφερίχισαρ (Seferihisar)
 Υψηλή (Doğanbey) από τη σημερινή Επαρχία Σεφερίχισαρ του Νομού Σμύρνης
 Κιλιομάν ή Κιλισμάνι (Γκιουζέλ Μπαχτσέ)
 Τσιφλήκι Αγίου Γεωργίου (Abdullahaga Ciftlik) από τη σημερινή Επαρχία Γκιουζέλ Μπαχτσέ του Νομού Σμύρνης
 Ναρλή Ντερέ (Narlıdere) από τη σημερινή Επαρχία Ναρλή Ντερέ του Νομού Σμύρνης

 Τοπική αγιολογία 
 Άγιος Νεομάρτυς Μιχαήλ ο Βουρλιώτης (16 Απριλίου)
 Άγιος Νεομάρτυς Νεκτάριος εκ Βρυούλων (11 Ιουλίου)

 Δείτε επίσης 
 Μητροπολιτικός Ναός Κοιμήσεως της Θεοτόκου (Βουρλά)
 Εκκλησία Αγίου Γεωργίου (Βουρλά)
 Εκκλησία Αγίου Χαραλάμπους (Βουρλά)
 Αναξαγόρειος Σχολή (Βουρλά)

 Παραπομπές 

 Εξωτερικοί σύνδεσμοι 
 Σελίδα στο Facebook της Ιεράς Μητροπόλεως Βρυούλων


Βρυούλων
Κατηγορία:Βουρλά